Sarah Brightmanová

Sarah Brightmanová (; * 14. august 1960, Berkhamstead, Hertfordshire, Spojené kráľovstvo) je britská speváčka (sopranistka), herečka a tanečnica. Debutovala s disko singlami, vo 
svete sa preslávila ako muzikálová herečka a získava si prvé pozície hudobných rebríčkov. Má viac ako 180 ocenení, zlatých a platinových platní. Jej hudobný štýl zasahuje do mnohých oblastí klasickej hudby.

Spolupracuje na mnohých významných projektoch – napr. s firmou Panasonic na ZOH vo Vancouveri, dvakrát boli jej vystúpenia v duetách priamo súčasťou ceremoniálu Olympijských hier (Barcelona, Peking),...

 Životopis 
Sarah Brightman sa narodila v rodine Pauly a Grenvilla Brightmanových ako najstaršia zo šiestich detí. Jej ambície stať sa umelkyňou boli znateľné už od útleho veku. Na lekcie baletu chodila už od troch rokov. Od jedenástich rokov študovala internátne divadelnú školu, kde vydržala, aj keď sa jej tam nepáčilo. Potom sa Sarah zúčastnila konkurzu do londýnskeho kráľovského baletu, ale nebola prijatá."Wrapped up in her gift". The Independent. 8. november 1997.

V roku 1976 ako 16-ročná vstúpila Sarah do tanečnej skupiny Pan's People. Po nejakom čase sa presunula k Hot Gossip a viedla zmiešaný tanečný súbor, ktorý sa pravidelne objavoval na Video show Kennyho Everetta. Skupina, ktorá bola o poznanie provokatívnejšia než Pan's People, vytvorila v roku 1978 disko hit I Lost My Heart to a Starship Trooper so sci-fi a vesmírnou tematikou. Z tohoto hitu sa predalo viac než 500 000 kópií a dosiahol šieste miesto v hitparáde Spojeného kráľovstva. Skupina potom vydala o 6 mesiacov neskôr singel Adventures of the Love Crusader, ktorý už bol ale menej úspešný (nedostal sa ani na 50. miesto v UK)Clayton-Lea, Tony. „Call me Ms. Dependable“. The Irish Times, 6. február 1999.

Sarah Brightman, už ako sólová umelkyňa, vydala v nasledujúcich rokoch ešte niekoľko ďalších disko skladieb vo Whisper Records, ako napríklad Not Having That a My Boyfriend's Back,Chin, Siew May. Oficiálna biografia, časť prvá. . hoci žiadna sa nestala tak známou ako I Lost My Heart to a Starship Trooper.

Súkromný život 
Vydala sa ako mladá osemnásťročná hviezda za hudobného manažéra – jej manželom sa stal Andrew Graham Stewart. Neskôr ju počas účinkovania v svetoznámom britskom muzikáli Cats očaril autor muzikálu – britský skladateľ Andrew Lloyd Webber, ktorého si ako 24-ročná v roku 1984 vzala za manžela. Počas manželstva Webber napísal pre jej hlas ďalší svetoznámy muzikál Phantom of the Opera, ktorý sa hrá dodnes a je najdlhšie uvádzaným muzikálom na svete. Ich manželstvo vydržalo do roku 1990, keď sa najmä kvôli nevere z jeho strany rozviedli. Neskôr udržovala viacročný vzťah s bývalým producentom skupiny Enigma Frankom Petersonom, s ktorým tiež zrealizovala niekoľko spoločných hudobných projektov, ale aj ten sa v roku 2003 rozpadol. Jej posledným partnerom je skladateľ a multi-inštrumentalista Louis Oberlander.

Napriek jej profesionálnym úspechom ju stretajú aj životné nešťastia. Keď mala 32 rokov, v roku 1992 spáchal jej otec samovraždu. Počas svojho vzťahu s Petersonom mala dve mimomaternicové tehotenstvá a dva potraty. Pre britský časopis Hello k tejto citlivej téme uviedla, že by materstvo mohlo byť úžasné, ale svoj osud prijíma pokojne.

 Albumy 
 1988 The Trees They Grow So High
 1990 As I Came of Age
 1993 Dive
 1995 Fly
 1997 Timeless (Time to Say Goodbye)
 1998 Eden
 2000 La Luna
 2003 Harem
 2008 Symphony
 2008 A Winter Symphony
 2013 Dreamchaser

 Referencie 

 Iné projekty 

 Externé odkazy 
 Oficiálne stránky 

Kategória:Britské operné speváčky
Kategória:Anglické speváčky
Kategória:Britskí tanečníci